Neuvoston asetus (ETY) N:o 1601/83, annettu 14 päivänä kesäkuuta 1983, herneitä ja härkäpapuja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta



Virallinen lehti nro L 159 , 17/06/1983 s. 0001 - 0002

Suomenk. erityispainos Alue 3 Nide 16 s. 0122

Espanjank. erityispainos: Luku 03 Nide 28 s. 0054

Ruotsink. erityispainos Alue 3 Nide 16 s. 0122

Portugalink. erityispainos: Luku 03 Nide 28 s. 0054



NEUVOSTON ASETUS (ETY) N:o 1601/83, annettu 14 päivänä kesäkuuta 1983, herneitä ja härkäpapuja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon herneitä ja härkäpapuja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on muutettuna asetuksella (ETY) N:o 1225/83(), ja erityisesti sen 3 artiklan 5 kohdan ja 4 artiklan, ottaa huomioon komission ehdotuksen, sekä katsoo, että asetuksen (ETY) N:o 2036/82() 4 artiklan 1 kohdassa säädetään, että tuottajan myydessä tuotteet ensimmäisen ostajan on jätettävä jäsenvaltion nimeämälle toimielimelle tuottajan allekirjoituksellaan varmentama ilmoitus tuottajan tosiasiallisesti toimittamasta määrästä; saadun kokemuksen perusteella vaatimus tuottajan allekirjoituksesta ilmoituksessa aiheuttaa vaikeuksia tietyille toimielimille; tämän vuoksi tämä velvoite olisi poistettava, ja asetuksessa (ETY) N:o 1225/83 muutetaan edellytyksiä oikeudelle yhteisön tukeen; tämän vuoksi asetus (ETY) N:o 2036/82 olisi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2036/82 seuraavasti: 1. Korvataan 4 artikla seuraavasti: "4 artikla 1. Tuottajan myydessä tuotteet ensimmäisen ostajan on jätettävä tuottajan kanssa tehty sopimus sen jäsenvaltion nimeämälle toimielimelle, jossa tuote on korjattu. Hänen on jätettävä myös ilmoitus tuottajan tosiasiallisesti toimittamasta määrästä. 2. Tarkastettuaan sopimuksen ja ilmoituksen jäsenvaltion nimeämän toimielimen on annettava ensimmäiselle ostajalle todistus siitä, että tuottaja on saanut toimittamastaan määrästä vähintään vähimmäishinnan." 2. Korvataan 5 artiklan 2 kohta seuraavasti: "2. Tässä artiklassa pidetään tosiasiallisesti käytettynä tuotetta, joka on: a) jauhettu ja sekoitettu rehuihin tai b) saatettu markkinoille sen jälkeen, kun se on pakattu kulutettavaksi sellaisenaan tai c) jalostettu valkuaistiivisteiden valmistamiseksi tai d) jalostettu käytettäväksi ihmisravinnossa. Lisäedellytyksiä voidaan määrittää asetuksen (ETY) N:o 1117/78 12 artiklassa säädettyä menettelyä noudattaen." 3. Korvataan 6 artiklan 2 kohta seuraavasti: "2. Maksettavan tuen on oltava: a) 5 artiklan 2 kohdan a ja c alakohdassa tarkoitettujen tuotteiden osalta asetuksen (ETY) N:o 1431/82 3 artiklan 1 kohdassa vahvistetun tuen suuruinen; b) 5 artiklan 2 kohdan b ja d alakohdassa tarkoitettujen tuotteiden osalta asetuksen (ETY) N:o 1431/82 3 artiklan 2 kohdassa vahvistetun tuen suuruinen." 2 artikla Edellä 1 artiklan 2 ja 3 kohtaa sovelletaan tuotteisiin, jotka on asetettu valvontaan 1 päivästä heinäkuuta 1983 ja joita koskevaa tukihakemusta ei ole jätetty 23 päivään toukokuuta 1983 mennessä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 14 päivänä kesäkuuta 1983. Neuvoston puolesta Puheenjohtaja I. KIECHLE () EYVL N:o L 162, 12.6.1982, s. 28 () EYVL N:o L 131, 20.5.1983, s. 1 () EYVL N:o L 219, 28.7.1982, s. 1